Diari Oficial de la Generalitat Valenciana


Sumari del DOGV 6548, del 21-06-2011 (2011/7007)

Notificació del laude emés per la Junta Arbitral de Transports de Castelló a Floor Tech España, SL. Expedient número 54/1755-VV.
--------------------------------------------------------------------------------------------------------------------------------

### Dades del document

Número de DOGV
:   6548

Data del DOGV
:   21-06-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/7007


Organisme emissor
:   Conselleria d'Infraestructures i Transport

Tipus de document
:   Anunci

Notificació del laude emés per la Junta Arbitral de Transports de Castelló a Floor Tech España, SL. Expedient número 54/7677-KQ. [2011/7007]  
Ramón Escrig Moreno, president de la Junta Arbitral de Transports de Castelló, manifesta que, d'acord amb el que establixen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Floor Tech España, SL, s'ha dictat laude en l'expedient esmentat i atés que no ha sigut possible la seua notificació per desconegut, ignorat parador o absència, es fa a través de la present publicació, als efectes legals oportuns. El contingut íntegre del laude és el que s'indica a continuació:  
  
«Tribunal. President: Ramón Escrig Moreno. Vocals: José Ramón López de la Fuente i Fernando Monzó Mollá, el qual excusa la seua incompareixença. Secretària vocal: Rosa Salvador Salvador. Parts: reclamant: Transportes Viciano, SL; reclamat: Floor Tech España, SL, que no compareix a l'acte de vista.  
El president comprova la identitat de la part compareixent i la qualitat amb què intervé.  
A continuació s'inicia l'acte de vista i se li concedix la paraula a la reclamant, que amb la ratificació del seu escrit de demanda, relata els següents antecedents de fet:  
1. Com a conseqüència de les relacions comercials existents entre les parts, la reclamant va realitzar, per compte de la reclamada diversos transports, tal com s'especifica en les següents factures número A00-110090, de 30 de novembre de 2009, per un import de 1.108,61 euros. D'esta factura es reclamen en este procediment només l'import de 759,81 euros, ja que la resta de 348,80 euros han sigut reclamats a través d'un procediment canviari juntament amb altres factures pendents. Factura número A00-120097, de 31 de desembre de 2009, per un import de 1.424 euros; factura número M14986756, de 31 de gener de 2010, per import de 724,21 euros, i la factura número A00-020092, de 28 de febrer de 2010, per import de 243,01 euros, totes estes adjuntes a la demanda.  
S'apliquen els següents fonaments jurídics:  
1. La competència territorial de la Junta, de la qual no s'al·lega res, la determinen els articles 6 i 7.2 del Reglament de la LOTT (RD 1211/1990).   
2. La submissió la determina l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció que li dóna l'article 162 de la Llei 13/1996 de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres, modificada al seu torn per la Llei 29/2003, de 8 d'octubre, que en el seu article 38.1, referent a la quantia diu: "es presumirà que hi ha l'esmentat acord de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts que intervenen en el contracte haguera manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o activitat contractat". No consta en l'expedient cap manifestació en este sentit realitzada en un moment anterior a l'inici del transport.   
  
3. De les manifestacions realitzades en la vista es deduïx que, efectivament, els ports que són reclamats en esta demanda i les factures dels quals hi consten adjuntes van ser realitzats, la qual cosa determina el dret al seu cobrament per part de la reclamant.  
4. Donada l'absència del vocal representant d'empreses carregadores que va excusar la seua assistència, el present laude es dicta de conformitat amb la previsió continguda en l'apartat 7 de l'article 9 redactat pel Reial Decret 1225/2006, de 27 d'octubre, que modifica el Reial Decret 1211/1990, de 28 de setembre que va aprovar el Reglament de Desplegament de la Llei d'Ordenació dels Transports Terrestres, que literalment disposa que «la inassistència de qualsevol dels membres de la junta, a excepció del president, no impedirà que es realitze la vista ni que es dicte el laude».  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la junta, per unanimitat dels seus membres, dicta el laude següent:  
Estimar la demanda interposada per la mercantil Transportes Viciano, SL, representada per Ricardo Agulleiro Gumbau contra Floor Tech España, SL, ja que dels fets relatats i la documentació que es troba en l'expedient es desprén que efectivament els transports van ser realitzats tal com han sigut exposats i provats, la qual cosa atorga un dret de cobrament per l'import d'estos.  
Per això Floor Tech España, SL, haurà d'abonar a Transportes Viciano, SL, la quantitat de tres mil cent cinquanta-un euros i vint-i-tres cèntims (3.151,23 euros).   
Contra este laude pot exercir-se l'acció d'anul·lació davant de l'Audiència Provincial de Castelló en el termini de dos mesos, comptadors des de la notificació, d'acord amb el que establixen els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Amb independència de l'anterior, dins dels 10 dies següents de la notificació del laude podrà sol·licitar-se a esta Junta Arbitral la seua correcció, aclariment o complement, d'acord amb l'article 39 de l'esmentada Llei d'Arbitratge.  
Transcorreguts 20 dies des de la notificació d'este laude a les parts, podrà instar-se la seua execució forçosa, davant del Jutjat Mercantil de Castelló, d'acord amb el que establixen els articles 44 i 45 de la Llei d'Arbitratge i 548 de la Llei 1/2000, de 7 de gener, d'Enjudiciament Civil».  
Els terminis de recursos esmentats continguts en el laude transcrit seran computables a partir de l'endemà de la publicació del present edicte en el Diari Oficial de la Comunitat Valenciana.  
  
Castelló de la Plana, 3 de març de 2011.- El president de la Junta Arbitral de Transports de Castelló: Ramón Escrig Moreno.